
A rendelet tervezet elfogadásához
 a Mötv. 50. §-a alapján minősített többség szükséges,
az előterjesztés nyilvános ülésen tárgyalható!



76. számú előterjesztés

Alsónyék Község Önkormányzat Képviselő-testületének 2025. december 17-én 
11.30 órakor megtartandó rendkívüli ülésére


a képviselő- testület és szervei szervezeti és működési szabályzatáról szóló önkormányzati rendelet módosítása

	
Előterjesztő:  Molnár István János polgármester

Készítette: Kondriczné dr. Varga Erzsébet jegyző
                                
Törvényességi ellenőrzést végezte: Takaróné dr. Mihó Beatrix aljegyző

Tárgyalja:
Gazdasági és Szociális Bizottság 2025.12.11.




Tisztelt Képviselő-testület!


A Képviselő-testület 2025. december 8-i ülésén - Alsónyék Község Önkormányzata által elnyert – TOP_PLUSZ-3.3.1.-TL1-2022-00003 „Bölcsőde kialakítása Alsónyéken” pályázattal kapcsolatos kiadások könyveléséhez-  felvette a SzMSz mellékletében szereplő kormányzati funkció kódok közé a 104030 Gyermekek napközbeni ellátása családi bölcsőde, munkahelyi bölcsőde, napközbeni gyermekfelügyelet vagy alternatív napközbeni ellátás útján funkciókódot.
A módosított rendeletet - az önkormányzat törzskönyvi nyilvántartásának módosításához- benyújtottuk a Magyar Államkincstárhoz (továbbiakban: MÁK). 
A MÁK hiánypótlási felhívást bocsátott ki, melyben az alábbi kormányzati funkciók törlését írta elő:
· törölni szükséges a „072112 Háziorvosi ügyeleti ellátás” kormányzati funkciót, mivel 2023. október 1. napjától az Országos Mentőszolgálat végzi a háziorvosi és házi gyermekorvosi ügyeleti ellátását;
· javasolt továbbá törölni a "011220 Adó-, vám és jövedéki igazgatás" kormányzati funkciót is, mivel a -Kincstár honlapján közzétett - 2024. Beszámoló ellenőrzési szempontok melléklete alapján ezen kormányzati funkció önkormányzatok által nem használható.

Mindezekre tekintettel javasoljuk a képviselő-testületnek a képviselő-testület és szervei szervezeti és működési szabályzatáról szóló 7/2025. (IX.25.) önkormányzati rendelet módosítását, jelen előterjesztés melléklete szerinti tartalommal. 



HATÁSVIZSGÁLAT

Társadalmi hatása: nincs

Gazdasági hatása: nincs

Költségvetési hatása: nincs

Környezeti és egészségügyi következmények: nincs

Adminisztratív terheket befolyásoló hatása: nincs

A jogszabály megalkotásának szükségessége: jogszabályi kötelezettség

[bookmark: _GoBack]A jogalkotás elmaradásának következményei: A Magyar Államkincstár nem jegyzi be a változást. 

A jogszabály alkalmazásához szükséges személyi, szervezeti, tárgyi és pénzügyi feltételek: plusz feltételek biztosítására nincs szükség

Véleményeztetés: Gazdasági és Szociális Bizottság


INDOKOLÁS

a képviselő-testület és szervei szervezeti és működési szabályzatáról szóló 7/2025. (IX.25.) önkormányzati rendelet módosításáról szóló rendelet tervezethez

Általános indokolás
A Magyar Államkincstár 17-TNY-1439-2/2025-417776 számú törzskönyvi nyilvántartási eljárásban kibocsátott hiánypótló végzése alapján két kormányzati funkció törlése.

Részletes indokolás
Az 1. §-hoz: Két kormányzati funkció törlése.
A 2. §-hoz: Hatályba léptető rendelkezést tartalmaz.

